CELEX: 62019CA0870
Language: bg
Date: 2021-03-24 00:00:00
Title: Съединени дела C-870/19 и С-871/19: Решение на Съда (десети състав) от 24 март 2021 г. (преюдициално запитване от Corte suprema di cassazione — Италия) — Prefettura Ufficio territoriale del governo di Firenze/MI (C-870/19), TB (C-871/19) (Преюдициално запитване — Сближаване на законодателствата — Контролни уреди за регистриране на данните за движението при автомобилен транспорт — Регламент (ЕИО) № 3821/85 — Член 15, параграф 7 — Регламент (ЕО) № 561/2006 — Процедура за контрол — Административна санкция — Непредставяне на регистрационните листове на тахографа за текущия ден и предходните 28 дни — Едно-единствено нарушение или множество нарушения)

17.5.2021   
            
            
               BG
            
            
               Официален вестник на Европейския съюз
            
            
               C 189/3
            
         
      Решение на Съда (десети състав) от 24 март 2021 г. (преюдициално запитване от Corte suprema di cassazione — Италия) — Prefettura Ufficio territoriale del governo di Firenze/MI (C-870/19), TB (C-871/19)
      (Съединени дела C-870/19 и С-871/19) (1)
      
      (Преюдициално запитване - Сближаване на законодателствата - Контролни уреди за регистриране на данните за движението при автомобилен транспорт - Регламент (ЕИО) № 3821/85 - Член 15, параграф 7 - Регламент (ЕО) № 561/2006 - Процедура за контрол - Административна санкция - Непредставяне на регистрационните листове на тахографа за текущия ден и предходните 28 дни - Едно-единствено нарушение или множество нарушения)
      (2021/C 189/03)
      Език на производството: италиански
      
         Запитваща юрисдикция
      
      Corte suprema di cassazione
      
         Страни в главното производство
      
      
         Жалбоподател: Prefettura Ufficio territoriale del governo di Firenze
      
         Ответници: MI (C-870/19), TB (C-871/19)
      
         Диспозитив
      
      Член 15, параграф 7 от Регламент (ЕИО) № 3821/85 на Съвета от 20 декември 1985 година относно контролните уреди за регистриране на данните за движението при автомобилен транспорт, изменен с Регламент (ЕО) № 561/2006 на Европейския парламент и на Съвета от 15 март 2006 г., и член 19 от Регламент № 561/2006 трябва да се тълкуват в смисъл, че в случай на непредставяне от водача на пътно превозно средство, което е било проверено, на регистрационните листове на контролния уред за няколко дни на управление през периода от време, обхващащ деня на проверката и предходните 28 дни, компетентните органи на държавата членка по мястото на проверката трябва да установят едно-единствено нарушение, извършено от водача и да му наложат едно-единствено наказание за това нарушение.
      
         (1)  ОВ C 54, 17.2.2020 г.